*A rendelet tervezet elfogadásához*

*a* ***Mötv. 50. §-a alapján minősített többség*** *szükséges,*

*az előterjesztés* ***nyilvános ülésen tárgyalható!***

*10. számú előterjesztés*

Bátaszék Város Önkormányzat Képviselő-testületének 2024. január 31-én

15.30 órakor megtartandó ülésére

A képviselő- testület és szervei szervezeti és működési szabályzatáról szóló 2/2011. (II.1.) önkormányzati rendelet módosítása

|  |
| --- |
| **Előterjesztő:** Dr. Bozsolik Róbert polgármester  **Készítette**: Takaróné dr. Mihó Beatrix mb. hatósági irodavezető    **Törvényességi ellenőrzést végezte:** Dr. Firle-Paksi Anna aljegyző  **Tárgyalja:**  Pénzügyi és Gazdasági Bizottság 2024.01.30. |

**Tisztelt Képviselő-testület!**

**I.**

Az egészségügyi alapellátásról szóló 2015. évi CXXIII. törvény 6/A. §-a értelmében az állami mentőszolgálat gondoskodik az egészségügyi alapellátáshoz kapcsolódó háziorvosi és házi gyermekorvosi ügyeleti ellátásról.

Az új alapellátási ügyeleti rendszerben az ügyeleti alapellátást 2023. október 1-től Tolna Vármegyében is az Országos Mentőszolgálat látja el.

Mivel Bátaszék Város Önkormányzata a háziorvosi ügyeleti ellátással kapcsolatos feladatokat már nem lát, így javasolt az ehhez kapcsolódó kormányzati funkció kód törlése. A kormányzati funkció kódokat a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendeletének 4. számú melléklete tartalmazza.

Törlendő kormányzati funkció kód:

* **072112 Háziorvosi ügyeleti ellátás**

**II.**

Bátaszék Város Önkormányzata a Nemzeti Kulturális Alap (továbbiakban: NKA) Örökségvédelmi Kollégiumához pályázatot nyújtott be a műemléki épületek és építmények állagmegóvásának, részleges vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása célú pályázati kiírásra a Bátaszék, Budai u. 7. alatti műemlék épület (Számvevőség épülete) felújításának II. ütemére. A pályázat pénzügyi bonyolítása érdekében szükséges egy újabb kormányzati funkciókód felvétele, melyet jelenleg a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet nem tartalmaz.

Ez a kormányzati funkció kód az alábbi:

* **082070 Történelmi hely, építmény, egyéb látványosság működtetése és megóvása**

Kérjük, hogy a fentek tekintettel T. Képviselő-testület szíveskedjen módosítani az önkormányzat kormányzati funkcióit az előterjesztés mellékletét képező rendelet-tervezet elfogadásával.

***HATÁSVIZSGÁLAT***

**a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet módosításáról szóló rendelet tervezethez**

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** jogszabályi kötelezettség

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** az önkormányzat Pénzügyi és Gazdasági Bizottsága

***INDOKOLÁS***

**a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet módosításáról szóló rendelet tervezethez**

**Általános indokolás:**

Az új alapellátási ügyeleti rendszerben az ügyeleti alapellátást 2023. október 1-től már nem Bátaszék Város Önkormányzata, illetve társulása látja el, így a „072112 Háziorvosi ügyeleti ellátás kormányzati funkció kód” törlése indokolt, továbbiakban ezen kód használatára nincs szükség.

A Bátaszék, Budai u. 7. alatti műemlék épület (Számvevőség épülete) felújításának II. ütemére benyújtott pályázat pénzügyi kezeléshez szükséges a törzskönyvi nyilvántartásba újabb kormányzati funkció kód felvétele. Ezen kormányzati funkciókód a „082070 Történelmi hely, építmény, egyéb látványosság működtetése és megóvása”.

A kormányzati funkciók meghatározását Bátaszék Város Önkormányzata Képviselő-testületének a képviselő-testület és szervei szervezeti és működési szabályzatáról szóló 2/2011. (II.1.) önkormányzati rendelet 4. melléklete tartalmazza, így indokolt ennek a mellékletnek két helyen történő módosítása.

**Részletes indokolás:**

1.§-hoz: Az új kormányzati funkció kóddal kiegészítésre kerül az önkormányzat kormányzati funkció kódjainak tételes felsorolása.

2.§-hoz: „072112 Háziorvosi ügyeleti ellátás kormányzati funkció kód” hatályon kívül helyezésre kerül, mivel ezen kód használatára nincs szükség, hiszen már nem önkormányzati feladat a háziorvosi ügyelet biztosítása.

3. §-hoz: Hatályba léptető rendelkezést tartalmaz.

1. melléklethez: Az új kormányzati funkció kóddal kiegészítésre kerül az önkormányzat kormányzati funkció kódjainak tételes felsorolása.